Viborger Samler, 1846-12-01
En Tjenestepige, 3 a 4 Miil fra Thisted, skal efter Forlydende have gjort Ende paa sit Liv af Fortvivlelse over at Moderen vilde paatvinge hende en Mand. Moderen skal nemlig have havt trende Døttre, en Frier meldte sig til den næstældste Datter, men dette var ikke efter Mutters Hoved; hun vilde at der skulde være Orden i Alting, og svarede derfor Frieren: "A vil sey Dæ jen Ting, bitte Jens, a vil ingen Brøvl har om mi Piger, ve Do harsen aa dem, ska Do taalem fra en End." Naturligviis maatte Frieren tage den ældste Datter, som nu hellere vilde døe, end tage den uventede Brudgom (Th. A.) Stænderforsamlingen i Viborg. 22de Møde. Til endelig Behandling foretoges Sagen ang. Erstatning for Skade, der tilføies en Jordbrugers Sæd eller Markfrugter af Kron= eller Daavildt. Ved Afstemningen blev Comiteens Jndstilling: At Ordene i Lovudkastet: "Kronvildt eller Daavildt, forandres til: "Kronvildt, Daavildt og Raavildt, forsaavidt som dette sidste findes blandet med Daavildt, antaget med 31 Stemmer mod 17. At den foreslaaede Scala, under hvilken der ikke kan kræves Skades Erstatning, maa være saaledes: Naar den Skadelidte er Bruger af indtil 1 Td. Hartkorn, skal Skaden, for hvilken der kan kræves Erstatning beløbe, som mindst 3 Rbd., fra 1 til 3 Tdr. Hartkorn incl. 5, Rbd., fra 4 til 10 Tdr. Hartkorn incl. 10 Rbd., og over 10 Tdr. Hartkorn 20 Rbd., Brøker af Hartkorn beregnes som fulde Tønder; antaget med 40 Stemmer mod 9. At til Taxationer for Vildtskade tages 2de af de efter Forordn. af 29de October 1794 udnævnte og eedfæstede Synsmænd i Sognet eller efter Omstændighederne i et af Nabosognene, hvilke udvælges og tilsiges til Møde af Politi=Dommeren; antaget med 31 Stemmer mod 18. Hvis Jagteieren eller hans Befuldmægtigede inden de 24 Timers Forløb beviislig erkjender, at Vildtskaden, er skeet, og saaledes frafalder al Paastand om at erholde dette afgjort ved den Jagtkyndiges Skjøn, da bør dette kunne bortfalde; antaget med 47 St. mod 2. At Beløbet uopholdeligen foranstaltes anviist paa nærmeste Amtstue til Udbetaling til den Paagjældende; antaget med 45 Stemmer mod 4. At den skyldige Erstatningssum om fornødent kan paatales som en Politirets=Sag; antaget med 40 Stemmer mod 9. At Taxationsmændene erholde i Betaling for hver 1/2 Dag Forretningen varer, hver især 3 Mk. 6 s., men Jntet for Befording: antaget med 42 Stemmer mod 7. At der tilføies Lovudkastet en særskilt Bestemmelse om: at den Jagteier, der vil overdrage vedkommende Jordbruger Ret til selv paa sine Marker, at nedskyde de Sorter Vildt, for hvilke Skadeserstatning skal erlægges, derved skal kunne befrie sig for enhver Forpligtelse til Erstatning; antaget med 48 Stemmer mod 1. – Til endelig Behandling blev fremdeles foretaget Sagen angaaende Forbedring i de offentlige civile Lægers Embeds-Jndtægter. Ved Afstemningen blev Comiteens første Jndstilling: a) at den Stifts= og Landphysici ved Udkastets § 1 tilstaaede Gage bestemmes for de 3 ældste til 1000 Rbd., forkastet med 35 St. mod 14; b) for de 3 næstældste til 800 og for de 3 yngste til 600 Rbd., forkastet med 25 St. mod 24. Comiteens anden Jndstilling: At det ved Udkastets § 2 de 18 ældste Districtslæger tilstaaede Anciennetetstillæg af 300 Rbd. forhøies forde 9 ældste til 400 Rbd., forkastet med 33 St. mod 16. Comiteens tredie Jndstilling: At Stift- og Landphysici, naar de foretage Reiser udenfor det Læge-District, hvori de boe, erholde for hver Dag i Diætpenge 4 Rbd., forkastet med 33 St. mod 16. Comiteens fjerde Jndstilling: At Bestemmelserne i Pl. 4de Octbr. 1825 Nr. 5 og 6 forandres derhen, at Lægerne erholde det derved bestemte Honorar for enhver venerisk Patient og Reserve, som det overdrages dem for offentlig Regning at tage i Cuur, forkastet med 26 St. mod 23. Gaardeler Lyder sens Amendement: At Forsamlingen vil fraraade, at det forelagte Lovudkast emanerer som Lov, blev, da det tilsidst sattes under Afstemning, forkastet med 41 Stemmer mod 8.